Federico Allasio

Federico Allasio (Turin, 30 magg dël 1914 - Polonghera, 27 magg dël 1987) a l'é stàit un fotbaleur e antreneur piemontèis.

 Cariera 
Chërsù ant ël Turin, ciamà an cola época Balon Boys, a l'ha giugà soa prima partìa an Serie A con la maja granata al 20 ëd novémber dël 1932 a Nàpoli. An neuv ani a gieuga 170 partìe ant ël Tòr an marcand 18 grije e an chitand costa società nomach quand a l'é ruvà Franco Ossola: a l'ha vagnà la Copa Italia dël 1936.
Dal 1941 e fin-a al 1946 a l'ha giugà ant ël Génoa antramentre che ant la stagion 1946-47 a l'ha furnì soa cariera ant ël Suzzara an Serie B.

 Antreneur 
A l'ha ancaminà soa cariera da antreneur ant ël Génoa quand, dël 1947-48. a l'ha pijà 'l pòst ëd William Garbutt: a l'ha peui guidà Lucchese, Bari, Cagliari e Lassio. Dël 1958-59 a l'ha' dcò antrenà ël Turin ma nomach për pòche partìe (a la fin ëd cola stagion ij granata a saran degradà an Serie B për la prima vira 'd soa stòria.

Dël 1958 a l'ha portà'l Bari an Serie A antramentre che dël 1959-60 a l'é ruvà ant la posission ch'a fa sìnch an Serie B con ël Bologna. 

 Palmarès 
Giugador
Coppa Italia 1: Turin 1935-36 

 Antreneur 
1 Promossion an Serie A: Bari 1957-58 

Allasio, Federich